Aðstoðarframkvæmdastjóri Rússlandsdeildar Transparency International segir Samherjamálið sýna fram á hversu berskjaldað Ísland er fyrir spillingarmálum . Segir Shumanov að hvað sem jákvæðri ásýnd Íslands erlendis líði þá hafi Samherjamálið sýnt hversu berskjaldað landið er fyrir spillingarmálum . Þetta gefur yﬁrvöldum og saksóknurum landsins fulla ástæðu til þess að grandskoða gögn frá öðrum sjávarútvegsfyrirtækjum , því þessir brestir sluppu í mörg ár í gegnum núverandi kerﬁ . “ Shumanov segir enfremur að íslensk stjórnvöld hafi ekki lagt nógu mikla áherslu á gagnsæi undanfarin ár . Tekur hann sem dæmi að rannsóknarteymi þurﬁ að borga háar upphæðir fyrir aðgengi að upplýsingum um rekstur íslenskra fyrirtækja . Þessar upplýsingar séu annars faldar fyrir almenningi . Í Evrópu sé þróunin að verða önnur , þar séu ársreikningar og önnur fjárhagsleg gögn opin öllum að kostnaðarlausu . „ Þetta er sérstaklega mikið vandamál þegar miklir peningar eru í fasteignamarkaðinum , eins og á Íslandi og víðar , en þar skiptir máli að geta fylgt peningunum til að sporna gegn spillingu og peningaþvætti . “